
STEAM in the secondary school with no barriers for blind and visually impaired pupils,
Nr. 2021-1-ES01-KA220-SCH-000024569
Bucharest, Romania
18 – 20 October 2022
În perioada 17 – 21 octombrie  2022 Școala Gimnazială Specială pentru Deficienți de Vedere  a fost gazda a 45 de elevi și profesori de gimnaziu și liceu din Spania, Serbia  și Macedonia de Nord, în cadrul  proiectului de parteneriat strategic Erasmus+ cu titlul ”STEAM- in the secondary school with no barriers for blind and visually impaired pupils”, nr. de ref. 2021-1-ES01-KA220-SCH-000024569 , implementat în școală în perioada 2021-2023.
Prin intermediul acestui proiect, s-a dorit a se transmite necesitatea și importanța utilizării STEAM în școală.
Educația este crucială pentru a pregăti următoarea generație de elevi pentru viitoarea forță de muncă. Chiar dacă conștientizarea importanței predării STEAM în școli a devenit mai răspândită, recent, au apărut provocări unice în a oferi aceeași educație elevilor cu nevoi speciale. Persoanele cu dizabilități ne-au inspirat aproape zilnic cu capacitatea lor de a nu se lăsa  definite sau blocate de deficiențele lor.  Elevii noștri au avut posibilitatea de a ne arată nouă și celorlalți, că ei pot împărtăși cunoștințele lor, că pot depăși obstacolele și că pentru ei orice este posibil.
În cadrul întâlnirii pe care am găzduit-o, am realizat vizite tematice la Casa Experimentelor, Muzeul Antipa,  întregind astfel activitățile desfășurate în școală în sfera tematicii Experimetelor STEAM accesibile și dedicate elevilor cu deficiențe de vedere .
Câteva dintre  obiectivele proiectului pe care le-am atins pe perioada găzduirii întâlnirii la noi în școală au fost:
- dezvoltarea creativității ,	
- achiziționarea de cunoștințe de bază STEAM- Ştiinţă,Tehnologie,Inginerie, Artă, Matematică,
- dezvoltarea abilităților elevilor de a experimenta,
 - rezolvarea de probleme - sarcini de rezolvare individuală și în  echipă- bazate pe materiale concrete. 
- încurajarea  muncii în echipă și respectarea opiniei celorlalți .
- promovarea valorilor diversității culturale,
- dezvoltarea abilităților de comunicare spontană  și a abilităților de comunicare într-o limbă străină,
- realizarea de parteneriate și transfer de bune practici cu diverși parteneri, în special cu școli de profil .
📌Activitățile educative derulate în școală, experimentele adaptate elevilor cu deficiențe de vedere, au implicat copii cu CES  alături de cei tipici. Dintre acestea amintim experimentele : Poluarea și Filtrarea Apei, Pictură Magnetică (Magnetism), Plutește  Sau se scufundă – Experiment Despre  Densitate, Vulcanul, Balonul care se umflă singur.
Echipele mixte formate din elevi cu CES și elevi tipici au fost implicate și în activități interactive - ateliere sportive, IT, terapie ocupațională, muzică .
[bookmark: _GoBack]Toate activitățile și experimentele au fost posibile datorită utilizării unor strategii STEAM adaptate  elevilor  cu deficiențe de vedere bazate pe: auz, atingere, experiențe senzoriale, accesând simțurile valide și a kinesteziei tactile, implicând materiale concrete .
📌 Le mulțumim tuturor celor implicați, colaboratori și parteneri, care au contribuit cu responsabilitate, seriozitate și mult suflet la succesul evenimentului nostru transnațional❤:
🙏❤Mulțumiri speciale aducem elevilor școlii noastre și părinților acestora, care s-au implicat direct, activ, cu foarte multă conștiinciozitate și responsabilitate în derularea tradiționalului Târg de Toamnă.
Vă mulțumim, stimați colegi, părinți și dragi elevi! 

